Syyttäjä on tehnyt syyttämättäjättämispäätökset kahdesta aiemmin epäillystä alaikäisten raiskauksesta Jyväskylän Säynätsalossa.

Toisessa tapauksista epäiltiin myös lapsen seksuaalista hyväksikäyttöä.

Molemmat syyttämättä jätetyt ovat alaikäisiä turvapaikanhakijoita.

Syyttäjän mukaan asiassa ei ole ollut riittävää näyttöä siitä, että osapuolet olisivat olleet seksuaalisessa kanssakäymisessä väkivaltaa tai muutakaan raiskauksen tunnusmerkistön täyttävää menettelyä käyttäen. Lapsen seksuaalisesta hyväksikäytöstä ei nostettu syytettä lisäksi siitä syystä, ettei osapuolten iässä sekä henkisessä ja ruumiillisessa kypsyydessä ole ollut suurta eroa.

Ennen syyttäjän päätöstä epäiltiin, että rikokset olisivat tapahtuneet 25. lokakuuta. Syyttämättäjättämispäätökset olivat osin salaisia.